Document ID: /roh_data/filtered/fineweb-2-filterrobots_roh.jsonl.gz/49609

Cunter l'Austriac Dominic Thiem ha il Spagnol da 32 onns gudagnà il final dal French Open a Paris en quatter sets cun 6:3, 5:7, 6:1 e 6:1.
En ils emprims dus sets han Nadal e Thiem mussà tennis sin il pli aut livel cun grondius passadis e blera tensiun. Suenter che Nadal ha pers il segund set, ha el dentant anc ina giada pudì prender slantsch e distanziar Thiem.
Nadal è l'emprim giudader che gudogna 12 giadas il medem turnier da grand-slam. Tut en tut vegn il Spagnol uschia sin 18 titels da grand-slam. Per avair tants titels sco Roger Federer mancan ad el uss anc duas grondas victorias da turnier.
RR novitads 20:00